Raha tsy izaho dia tsy mahefa na inona na inona ianareo , joany 15,5. Fiderana sy fanomezam-boninahitra an’andriamanitra no mipololotra avy ao am-po. Izy no nitsimbina sy nitantana voalohany ka nahatontosana ity asa fikarohana ity. Andriamatoa ratrema william, na dia voarafitra aza ity asa ity, nefa tsy nanaiky hitarika ny fanohanana azy ampahibemaso ianao, dia zava-poana ihany. Maro ny adidy iantsorohanao, nefa tsy nataonao ho ambanin-javatra ity andro ity. Ny tompo anie hamaly soa anao hatrany. Andriamatoa raharijaona alphonse, tsy misy olombelona tonga lafatra, tsy misy asa tsy azo kianina, koa mankasitraka anao nanaiky hitsara sy hanatsara ny asa fikarohana nataonay. Hoambinin’andriamanitra anie ianao amin’izay rehetra ataonao. Tsy hodiana tsy hita ianao andriamatoa andriamanatsilavo seth. Fotoana lava no natokanao sy laninao hitantanana anay tamin’ny fananganana ireto boky ireto. Misaotra indrindra tamin’ny fahavononana nandray anay, nanome torohevitra, nanara-maso akaiky, na dia maro aza ny mpiofana sy ny andraikitra miandry anao. Andriamanitra manan-karem-pahasoavana no hanonitra avo zato heny izay rehetra foinao. Erikerika mahatondra-drano ankasitrahina ianareo mpampianatra namolavola anay tato amin’ny sampana teny malagasy. Tsy ho very maina anie ny hasasaranareo fa hanova ny toetra amam-pihetsiky ny fiarahamonina ankehitriny. Tolorana fisaorana ny tomponandraikitra, ny mpandraharaha, ny mpampianatra, ny mpianatra ao amin’ny lisea saint antoine ankadifotsy sy lisea jean joseph rabearivelo analakely. Tsy nanosi-bohontanana anay ianareo, na dia teo aza ny lamina tsara rindra harahina mandritra ny taom-pianarana. Ho olom- pirenena vanona sady mahatsangy no ary anie izay rehetra miara-miasa sy beazina amin’ireo sekoly ireo. Ny ministeran’ny fanabeazam-pirenena no vovonana iadian’ny tafo amin’ny famolavolana ny fandaharam-pianarana sy fikarakarana ny fitaovana ary fomba. Isaorana eram-po, eran-tsaina ny sampan-draharaha mifamatotra amin’io ministera io ny tao amin’ny fandraketana ny antontan’isa, ny fari-piadidiam- pampianarana antananarivo renivohitra, ny développement des curricula et des intrants. Tsy nisalasala ianareo nanome izay nilainay. Homban’ny fahasoavan’ny tompo anie ny tsirairay amin’ny fanatontosana izany adidy sarotra izany. Ankoatra ny tahirin-kevitra tany amin’ireo voatanisa ireo sy ny teo am- pelatanana, dia tranom-boky maromaro no nidirana. Niavaka tamin’ireny ny eto amin’ny sekoly sy ny tao amin’ny documentation direction de l’enseignement secondaire d. E. S. Misaotra indrindra tamin’ny fiaraha-miasa. Hafa ihany ny miresaka mivantana noho ny mikirakira boky. Mankasitraka anao andriamatoa razafindralambo fulgence louis de l’or, anisan’ny tomponandraikitra tamin’ny famolavolana ny fandaharam-pianarana ampiasaina ankehitriny. Misampantsampana ny adidy iandraiketanao, tsy nisakana anao handray sy hanampy anay anefa izany. Hitondra vokatra maharitra anie ny asa fikarohana ataonao hanatsarana ny fanabeazana ny isam-batan’olona. Misaotra anao andriamatoa randrianarimanana germain joseph nanaiky tamim-pahatsorana hanome ny asa soratrao, ho singa iray handrafetana ity asa fikarohana ity. Ny tompo anie hampamokatra hatrany ny talenta anananao. Mankasitraka ny fikambanana soeurs franciscaines de l’immaculée de palagano nanana fitokisana, nanome fahafahana hiofana tato amin’ity sekoly ity. Misaotra tamin’ny fanohanana sy fanampiana anay tamin’ny endriny samihafa. Ny tompo anie hamaly soa ny mpikambana rehetra sy hampiroborobo hatrany ny fikambanana. Tolorana fisaorana ihany koa ny andiany fanilo, nifanohantohan-tsy ho lavo mba hanatratra ny tarigetra hoe fahaizana ombam-pahendrena samy hahita ny soa sy ny tsara, ary ny ho avy mamirapiratra anie ny tsirairay.